Közel az amerikai vízummentesség
Magyarország egy éven belül, még George Bush elnöksége idején csatlakozhat az amerikai vízummentességi programhoz, a folyamatot az elnökválasztási kampány is felgyorsíthatja - mondta April H. Foley, az Egyesült Államok budapesti nagykövete pénteken újságírók előtt.
Úgy gondolom, hogy ez még a Bush adminisztráció idején megtörténik. Remélem,
hogy Magyarország csatlakozhat a vízummentességi programhoz 2009 januárjáig –
mondta April H. Foley. April H. Foley az egyik legfontosabb, és egyben
legnagyobb kihívást jelentő feladatnak nevezte, hogy az amerikai hatóságok
kiépítsék a új számítógépes vízumrendszert. Hozzátette: erre a folyamatra
Magyarországnak természetesen nincsen hatása.

Gyurcsány Ferenc miniszterelnök esetleges washingtoni
útjáról a nagykövet annyit közölt, hogy a magyar kormányfő felajánlotta, jelen
lenne Tom Lantos kitüntetésén, és ezt szándékot a washingtoni nagykövetség
támogatja. Konkrétumokról azonban még nem lehet tudni, így arról sem, hogy a
magyar miniszterelnök ellátogat-e a Fehér Házba – tette hozzá.

A kormányszóvivő nem erősítette meg az értesülést, amely szerint Gyurcsány
Ferenc a jövő héten az Egyesült Államokba utazik.
Belföld